CELEX: 52011PC0227
Language: mt
Date: 2011-04-27
Title: Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd previsti mill-Ftehim ta' Sħubija fis-settur tas-Sajd bejn il-Komunità Ewropea u r-Repubblika tal-Kap Verde

|

52011PC0227

Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd previsti mill-Ftehim ta' Sħubija fis-settur tas-Sajd bejn il-Komunità Ewropea u r-Repubblika tal-Kap Verde  /* KUMM/2011/0227 finali - NLE 2011/0096 */  

	[pic] | IL-KUMMISSJONI EWROPEA |Brussel 27.4.2011KUMM(2011) 227 finali2011/0096 (NLE)Proposta għalREGOLAMENT TAL-KUNSILLdwar l-allokazzjoni tal-opportunitajiet tas-sajd previsti mill-Ftehim ta' Sħubija fis-settur tas-Sajd bejn il-Komunità Ewropea u r-Repubblika tal-Kap VerdeMEMORANDUM TA’ SPJEGAZZJONIAbbażi tal-mandat mogħti lilha mill-Kunsill[1], il-Kummissjoni Ewropea nnegozjat mar-Repubblika ta' Kap Verde bil-ħsieb li jiġġedded il-Protokoll għall-Ftehim ta’ Sħubija fis-settur tas-Sajd bejn il-Komunità Ewropea u r-Repubblika ta' Kap Verde, iddatat id-19 ta’ Diċembru 2006. Wara dawn in-negozjati, ġie inizjalat Protokoll ġdid fit-22 ta’ Diċembru 2010 li jkopri perjodu ta’ 3 snin mill-1 ta’ Settembru 2011, hekk kif il-Protokoll fis-seħħ jiskadi fil-31 ta’ Awwissu 2011.Il-Protokoll il-ġdid għall-Ftehim ta' Sħubija ntbagħat lill-Kunsill sabiex japprova l-iffirmar u l-applikazzjoni provviżorja tiegħu. Intbagħat ukoll lill-Kunsill u lill-Parlament fir-rigward tal-konklużjoni tiegħu.Fir-rigward tal-opportunitajiet tas-sajd, se jiġu awtorizzati 28 bastiment tas-sajd għat-tonn bit-tartarun, 35 bastiment tas-sajd bil-konz tal-wiċċ u 11-il bastiment li jistadu bil-qasab biex jistadu skont il-Protokoll il-ġdid. F'konformità mat-Trattat, għandu jiġi definit il-metodu għall-allokazzjoni tal-opportunitajiet tas-sajd fost l-Istati Membri .Abbażi ta' dan, il-Kummissjoni tipproponi li l-Kunsill jadotta dan ir-Regolament.2011/0096 (NLE)Proposta għalREGOLAMENT TAL-KUNSILLdwar l-allokazzjoni tal-opportunitajiet tas-sajd previsti mill-Ftehim ta' Sħubija fis-settur tas-Sajd bejn il-Komunità Ewropea u r-Repubblika tal-Kap VerdeIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari, l-Artikolu 43(3) tiegħu,Wara li kkunsidra l-proposta tal-Kummissjoni,Billi:1.  Fid-19 ta' Diċembru 2006, il-Kunsill adotta r-Regolament tal-Kunsill (KE) Nru 2027/2006 dwar il-konklużjoni tal-Ftehim ta’ Sħubija fis-settur tas-Sajd bejn il-Komunità Ewropea u r-Repubblika ta' Kap Verde (minn issa 'l quddiem imsejjaħ "ftehim ta' sħubija")[2],2.  Fit-22 ta' Diċembru 2010 ġie inizjalat protokoll ġdid għall-ftehim ta' sħubija. Dan il-protokoll jagħti lill-bastimenti tal-Unjoni opportunitajiet ta' sajd fl-ilmijiet li fihom il-Kap Verde teżerċita s-sovranità jew il-ġurisdizzjoni tagħha fuq is-sajd.3.  Fil-[…], il-Kunsill adotta d-Deċiżjoni Nru XXX/2010[3] dwar l-iffirmar u l-applikazzjoni provviżorja tal-Protokoll il-ġdid.4.  Huwa importanti li jkun iddefinit il-mod li bih jiġu allokati l-opportunitajiet ta’ sajd bejn l-Istati Membri għal matul il-perjodu ta' applikazzjoni tal-imsemmi Protokoll.5.  Skont l-Artikolu 10(1), tar-Regolament tal-Kunsill (KE) Nru 1006/2008 tad-29 ta' Settembru 2008 dwar l-awtorizzazzjonijiet għall-attivitajiet tas-sajd għall-bastimenti tas-sajd tal-Komunità barra mill-ilmijiet tal-Komunità u l-aċċess ta' bastimenti tal-pajjiżi terzi għall-ilmijiet tal-Komunità[4], f'każ li l-opportunitajiet ta' sajd allokati lill-Unjoni skont il-Protokoll ma jkunux użati totalment, il-Kummissjoni għandha tinforma lill-Istati Membri kkonċernati. In-nuqqas ta' tweġiba sal-iskadenza, stabbilita mill-Kunsill, għandu jitqies bħala konferma li l-bastimenti tal-Istat Membru kkonċernat mhux qed jagħmlu użu sħiħ mill-opportunitajiet tas-sajd tagħhom fil-perjodu stabbilit. Jeħtieġ li din l-iskadenza tkun stabbilita.6.  Billi l-protokoll fis-seħħ jiskadi fil-31 ta' Awwissu 2011, jeħtieġ li dan ir-regolament jidħol fis-seħħ fl-ewwel jum wara dak tal-pubblikazzjoni tiegħu f' Il Ġurnal Uffiċjali tal-Unjoni Ewropea u japplika mill-1 ta' Settembru 2011.ADOTTA DAN IR-REGOLAMENT:Artikolu 17.  Il-possibbiltajiet ta' sajd stabbiliti mill-Protokoll għall-Ftehim ta' Sħubija fis-settur tas-sajd bejn il-Komunità Ewropea u r-Repubblika ta' Kap Verde (minn issa 'l quddiem imsejjaħ "il-Protokoll") huma mqassma kif ġej bejn l-Istati Membri:8.  Bastimenti tas-sajd għat-tonn bit-tartarunSpanja | 16 -il bastiment |Franza | 12 -il bastiment |9.  bastimenti tas-sajd bil-konz tal-wiċċSpanja | 26 -il bastiment |Il-Portugall | 9 bastimenti |10.  Bastimenti tas-sajd għat-tonn bil-qasab u x-xliefSpanja | 7 bastimenti |Franza | 4 bastimenti |11.  Ir-Regolament (KE) Nru 1006/2008 japplika mingħajr preġudizzju għall-ftehim ta' sħubija fis-settur tas-sajd bejn il-Komunità Ewropea u r-Repubblika tal-Kap Verde.12.  Jekk it-talbiet għall-awtorizzazzjoni tas-sajd mill-Istati Membri msemmija fil-paragrafu 1 ma jkoprux l-opportunitajiet kollha tas-sajd stabbiliti bil-Protokoll, il-Kummissjoni għandha tikkunsidra t-talbiet għall-awtorizzazzjoni tas-sajd minn kwalunkwe Stat Membru ieħor, skont l-Artikolu 10 tar-Regolament (KE) Nru 1006/2008.L-iskadenza inkwistjoni fl-Artikolu 10(1) tal-imsemmi regolament hija stabbilita għal għaxart ijiem ta' xogħol.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-1 ta’ Settembru 2011.Dan ir-Regolament għandu jorbot fl-intier tiegħu u japplika direttament f'kull Stat Membru.Magħmul fi Brussell,Għall-KunsillIl-President [1] Deċiżjoni Nru 12600/10 tas-27 ta’ Settembru 2010[2] Regolament tal-Kunsill Nru 2027/2006 tat-19 ta' Diċembru 2006, Ġ.U. L 414 tat-30.12.2006, p. 1.[3] ĠU C , p.[4] ĠU L 286, 29.10.2008, p. 33.